Afternoiz.gr

ROCKWAVE FESTIVAL 2020 | Deep Purple - Opeth + More Acts TBA
2020-06-06 17:00 - 23:30 (Europe/Athens) | Terra Vibe Park, Μαλακάσα
Xlalala presents
ROCKWAVE FESTIVAL 2020
1996 -2020: 25 χρόνια ROCKWAVE FESTIVAL
Οι DEEP PURPLE στην 25η επέτειο του ROCKWAVE FESTIVAL!
Η ιστορία ξαναγράφεται
Σε μία επική επέτειο…
Με μία θρυλική μπάντα…
Σάββατο, 6 Ιουνίου 2020, Terra Vibe Park
Οι Deep Purple είναι δίχως αμφιβολία ένα συγκρότημα – θρύλος. Είναι το βαθύ μωβ με το οποίο ντύθηκαν τα όνειρα και οι πόθοι μιας ανήσυχης αλλά και ανθεκτικής γενιάς. Μιας γενιάς, που ακόμα και σήμερα διατηρεί τη ζωντάνια και το πείσμα της.
Οι προπάτορες της hard rock/ heavy metal μουσικής επιστρέφουν στην Ελλάδα και προσθέτουν το Rockwave Festival στις στάσεις της ευρωπαϊκής τους περιοδείας, για να γιορτάσουν μαζί με το ελληνικό κοινό τα 25α γενέθλια του μεγαλύτερου φεστιβάλ της χώρας! Το Σάββατο 6 Ιουνίου, οι Βρετανοί θρύλοι υπόσχονται μία Summer Night, που θα συζητάμε για καιρό. Είπαμε: η αγάπη και το πάθος για τη μουσική παραμένουν ασίγαστα.
Η ιστορία των Deep Purple μετρά περισσότερα από 50 χρόνια. Ξεκινά το 1968 όταν, στο Hertford της Μεγάλης Βρετανίας πρόβαρε μία παρέα μουσικών που σύντομα θα ονομαζόταν Deep Purple και ορμητικά θα εντασσόταν στην Αιρετική Αγία Τριάδα της βρετανικής hard rock/ heavy metal, μαζί με τους Led Zeppelin και Black Sabbath.
Η πρώτη περίοδος του συγκροτήματος, ή αλλιώς Mark I, είναι η εισαγωγή καθώς οι Deep Purple συστήνονται για πρώτη φορά στο κοινό εντός κι εκτός Μεγάλης Βρετανίας. Το καλοκαίρι του 1969 όμως αλλάζουν ΟΛΑ! Με την ένταξη των Ian Gillan και Roger Glover εγκαινιάζεται η Mark II περίοδος της μπάντας και μαζί της ξεκινά η αρχή του θριάμβου και της παγκόσμιας καταξίωσης.
Η έμπνευση του Jon Lord να συνθέσει το Concerto for Group and Orchestra και η απόφαση της μπάντας να ροκάρουν στο Royal Albert Hall του Λονδίνου μαζί με την Royal Philharmonic Orchestra, εξασφάλισε στους Ian Paice, Ian Gillan, Roger Glover, Ritchie Blackmore και Jon Lord μία παγκόσμια πρωτιά και την πολυπόθητη αναγνώριση στη Μεγάλη Βρετανία. Μία αναγνώριση που επισφραγίστηκε με την κυκλοφορία του Deep Purple in Rock, λίγους μήνες αργότερα, το 1970. Τότε ξεκινά και η πιο δημιουργική περίοδος των Deep Purple, μία περίοδος που χάρισε στην ανθρωπότητα εμβληματικά άλμπουμ. Άλμπουμ, στα οποία επιστρέφεις ξανά και ξανά και που κάθε φορά καταφέρνουν να επικοινωνούν διαχρονικά με το κοινό. Με άλλα λόγια, άλμπουμ κλασικά: Fireball, Machine Head, Made in Japan, Who do we think we are!
Η Mark II περίοδος καθιερώνει τους Deep Purple ως το συγκρότημα που συνθέτει τους hard rock ύμνους του 20ού αιώνα και επηρεάζει όσο λίγα τους καλλιτέχνες του «σκληρού», και όχι μόνο, ήχου. Child in Time, το 10λεπτο αντιπολεμικό έπος που καθιερώνει τον Gillan ως κορυφαίο τραγουδιστή όλων των εποχών, Strange Kind of Woman, τραγούδι-τομή στην rock ‘n’ roll ιστορία, Black Night, η εμπορική επιτυχία του συγκροτήματος και, φυσικά, Smoke on the Water, το πιο αναγνωρίσιμο riff στην ιστορία της μουσικής.
Τα επόμενα χρόνια βρήκαν τους Deep Purple να πειραματίζονται με διαφορετικές συνθέσεις στο line up και διακοπή για οκτώ χρόνια, από το 1976 ως το 1984. Η «μωβ» ατμομηχανή πήρε πάλι μπρος με την επανένωση των Blackmore, Gillan, Glover, Lord και Paice και την κυκλοφορία του Perfect Strangers. Το 1989 η σύνθεση αλλάζει εκ νέου, τον Blackmore αρχικά αντικαθιστά ο Satriani, μέχρι την άφιξη του Steve Morse. Η νέα σύνθεση του γκρουπ συνεχίζει να εργάζεται πυρετωδώς με κυκλοφορίες και ζωντανές εμφανίσεις, που αφήνουν ιστορία.
Το 2002, ο Jon Lord, ιδρυτικό μέλος των Deep Purple αποχωρεί από το συγκρότημα, αφήνοντας το Hammond του στον Don Airey κι έκτοτε το συγκρότημα περνά στην ένατη περίοδό του, Mark IX. Δημιουργούν, αναβιώνουν live όλα εκείνα τα τραγούδια που διαμόρφωσαν τα 70s και εξακολουθούν να συναρπάζουν σε κάθε τους εμφάνιση για την αστείρευτη ενέργειά τους.
Τέσσερα χρόνια μετά τον θάνατο του Jon Lord, το 2016, οι Deep Purple εντάσσονται στο Rock & Roll Hall of Fame, γεγονός, που για να επιτευχθεί κινητοποιήθηκαν οι μεγαλύτεροι καλλιτέχνες παγκοσμίως, με κορυφαίο υποστηρικτή τον Lars Ulrich των Metallica, που άλλωστε έχει αναγνωρίσει τους Deep Purple ως μία από τις σημαντικότερες επιρροές του. Το 1975 οι Deep Purple εντάχθηκαν στο βιβλίο των ρεκόρ Guinness ως η πιο θορυβώδης μπάντα του κόσμου.
Το βράδυ της 6ης Ιουνίου, οι Deep Purple έρχονται στο Terra Vibe Park, για να πλημμυρίσουν την αττική νύχτα με τον πιο «λυρικό θόρυβο» της ροκ μουσικής.
Τα μέλη των Deep Purple είναι οι:
Ian Gillan, Ian Paice, Roger Glover, Don Airey, Steve Morse
OPETH
Οι «τιτάνες» του prog metal στην 25η επέτειο του Rockwave Festival!
Το πρώτο riff που έμαθε ο Mikael Åkerfeldt στην κιθάρα δεν είναι άλλο, φυσικά, από εκείνο του Smoke on the Water, και, όπως ο ίδιος έχει δηλώσει, η λατρεία του για τους Deep Purple είναι «αιώνια». Στις 6 Ιουνίου, λοιπόν, οι Opeth επιστρέφουν στην Ελλάδα και ετοιμάζονται να συναντήσουν τα είδωλά τους, τους θρυλικούς Deep Purple, για να γιορτάσουν μαζί τα 25α γενέθλια του Rockwave Festival!
Οι Σουηδοί Opeth είναι ένα από τα πλέον αγαπημένα συγκροτήματα του ελληνικού κοινού. Εκεί όπου ο ρομαντισμός συναντά τη μελαγχολία και η ψυχεδέλεια μπλέκεται με τις progressive φόρμες, το αποτέλεσμα που προκύπτει, είναι ένα σαγηνευτικό αμάλγαμα σκληρού αλλά προσεκτικά δουλεμένου ήχου. Ένα συγκρότημα, που δεν παύει να εξελίσσεται και να προσφέρει στους φαν του σκληρού ήχου αριστουργηματικά album και εντυπωσιακές live εμφανίσεις.
Ξεκινώντας τη μουσική τους πορεία το 1989, οι Opeth δεν έχουν σταματήσει μέχρι σήμερα να εντυπωσιάζουν. Από το ατμοσφαιρικό death metal και τα brutal φωνητικά έως τα progressive στοιχεία και τις rock επιρροές των 70s και της free τζαζ δεν σταμάτησαν ούτε στιγμή να πειραματίζονται, να εξερευνούν και να διευρύνουν τους μουσικούς τους ορίζοντες. Αποκορύφωμα αυτής της ασυγκράτητης μουσικής δημιουργίας, η χρυσή δισκογραφική τετράδα των Blackwater Park (2001), Deliverance (2002), Damnation (2003) και Ghost Reveries (2005) και η επακόλουθη αναγνώριση των Opeth ως παγκόσμιο μουσικό φαινόμενο. Με πωλήσεις που ξεπερνούν τα δύο εκατομμύρια, αποδοχή και στις δυο πλευρές του Ατλαντικού και 13 ξεχωριστές κυκλοφορίες, οι Opeth είναι εκρηκτικοί και ταυτόχρονα μελωδικοί και πάντα δηλώνουν με ευθύτητα το καλλιτεχνικό τους στίγμα έχοντας πλέον καθιερωθεί σε ηγετική δύναμη στην prog metal σκηνή.
Βασικός στόχος του συγκροτήματος είναι να παίζει τη μουσική που το εκφράζει, με τον καλύτερο τρόπο που μπορεί και με την ελπίδα το κοινό να ταυτιστεί μαζί του.
Ο Åkerfeldt έχει δηλώσει πως «οι Opeth φτιάχνουν μουσική που θέλουν να ακούν», motto, το οποίο αποτελεί κοινό άξονα και στις δεκατρείς κυκλοφορίες που μετρά το συγκρότημα, με την πιο «φρέσκια» το, In Cauda Venenum να θεωρείται ως η καλύτερη στιγμή τους. «Ο δίσκος αυτός γεννήθηκε καθαρά μέσα από το πάθος μας για δημιουργία» και αυτό είναι ξεκάθαρο και στις δύο εκδόσεις του, μιας και κυκλοφόρησε και στα Σουηδικά και στα Αγγλικά. «Η εκδοχή στα Σουηδικά είναι το βασικό άλμπουμ, γιατί το έναυσμα της δημιουργίας μας το έδωσε η προοπτική να ηχογραφήσουμε στη γλώσσα μας», εξηγεί ο Åkerfeldt και συνεχίζει πως «πλέον η heavy μουσική, οι χαμηλοκουρδισμένες κιθάρες και τα «βάρβαρα» φωνητικά δεν είναι αυτοσκοπός… με τη μουσική μας θέλουμε να εκφράσουμε τα συναισθήματά μας, με τις συγχορδίες μας μιλάμε για όσα νιώθουμε». Η «Δηλητηριώδης Ουρά», όπως άλλωστε και κάθε κυκλοφορία των Opeth, απέσπασε αποθεωτικές κριτικές και με αυτήν στις αποσκευές τους, η μπάντα από τη Σουηδία περιοδεύει παγκοσμίως ανυπομονώντας να την παρουσιάσει και στο ελληνικό κοινό.
Πάντοτε οπλισμένοι με φοβερή τεχνική και διάθεση να συνδυάσουν τα πιο ετερόκλητα στοιχεία, οι Opeth δημιουργούν άρτια αριστουργήματα με αξιοσημείωτη αρμονία, που ελάχιστοι τολμούν να μιμηθούν.
Opeth: Ένα συγκρότημα που δεν θα μπορούσε να απουσιάζει από τα 25α γενέθλια του Rockwave Festival! Οι κορυφαίοι πρεσβευτές του σύγχρονου progressive metal θα εμφανιστούν πλάι στους θρυλικούς Deep Purple!
ROCKWAVE FESTIVAL
Σάββατο 6 Ιουνίου
Deep Purple
Opeth
+ more acts to be announced!
1996 -2020: 25 χρόνια ROCKWAVE FESTIVAL
Μία επική επέτειος!
Follow us!
👉🏻 www.rockwavefestival.gr
👉🏻 www.instagram.com/rockwavefestival
Η προπώληση εισιτηρίων ξεκινά την Παρασκευή 8 Νοεμβρίου στις 10.30 το πρωί από την Hunter Agency και το δίκτυο της Viva.gr
— Τιμές και Σημεία Προπώλησης —
Τιμές Εισιτηρίων
🎟Στα ΦΥΣΙΚΑ σημεία
Γενική Είσοδος
1η Φάση προπώλησης: 39 ευρώ
2η Φάση προπώλησης: 45 ευρώ
3η Φάση προπώλησης: 50 ευρώ
4η Φάση προπώλησης: 55 ευρώ
Golden Standing: 80 ευρώ
VIP (A & B): 80 ευρώ
🎟ONLINE
Γενική Είσοδος
1η Φάση προπώλησης: 42,90 ευρώ
2η Φάση προπώλησης: 49,50 ευρώ
3η Φάση προπώλησης: 55 ευρώ
4η Φάση προπώλησης: 60,50 ευρώ
Golden Standing: 88 ευρώ
VIP (A & B): 88 ευρώ
▶︎Με κάθε 3 VIP εισιτήρια παρέχεται 1 δωρεάν Θέση Στάθμευσης/Parking (Ο πελάτης μπορεί να επιλέξει 3 εισιτήρια με όποιον συνδυασμό επιθυμεί ανάμεσα σε VIP A και VIP B)
🔹 UPGRADE YOUR EXPERIENCE WITH AN EXCLUSIVE MEET AND GREET.
CLICK HERE FOR ALL TICKETS OR VISIT WWW.DEEP-PURPLE.COM FOR FURTHER INFORMATION.
The link is https://www.outix.co/tickets/tour/deep-purple
— Σημεία Προπώλησης —
Ηλεκτρονική προπώληση
www.hunteragency.gr
www.viva.gr
Τηλεφωνικές κρατήσεις στο 11876
— Φυσικά σημεία προπώλησης —
Hunter Agency: Πανεπιστημίου 42 (εντός στοάς), Τηλ.: 210 360 8366
Φυσικά σημεία δικτύου viva: Στα καταστήματα Reload, Seven Spots, Καταστήματα Wind, Βιβλιοπωλεία Ευριπίδης, στον πολυχώρο Yoleni’s (Σόλωνος 9) και στο Viva Spot Τεχνόπολης (μέσα στο χώρο της Τεχνόπολης, είσοδος από οδό Περσεφόνης)
Για περισσότερες πληροφορίες, φωτογραφικό υλικό σε υψηλή ανάλυση και πλήρη δημοσιογραφική κάλυψη απευθυνθείτε στην Ηρώ Παστρικού στο info@eropastrikou.gr και στο press@xlalala.gr

SNARKY PUPPY FULL BAND
2020-06-11 20:00 - 2020-06-12 23:30 | Gazarte Main Stage, Βουτάδων 32-34, Αθήνα, Greece, Greece
Είναι γεγονός! Οι Snarky Puppy έρχονται στην Ελλάδα!
Στα πλαίσια της ευρωπαϊκής περιοδείας τους, θα επισκεφτούν για πρώτη φορά την Αθήνα με full band, για δύο must–see performances στην κεντρική σκηνή του Gazarte, την Πέμπτη 11 και την Παρασκευή 12 Ιουνίου!
Μετά από μία δεκαετία γεμάτη περιοδείες και ηχογραφήσεις, η πολυσυλλεκτική μπάντα από τη Νέα Υόρκη, έχει εξελιχθεί σε μία από τις σημαντικότερες και σπουδαιότερες μουσικές φιγούρες του σύγχρονου jazz κόσμου. Όπως αποδεικνύουν περίτρανα και τα τρία Grammy που έχουν στην κατοχή τους (Best R&B Performance in 2014, Best Contemporary Instrumental Album in 2016 και 2017), δεν πρόκειται για μια απλή τζαζ μπάντα αλλά για μια πολυσχιδή μουσική προσωπικότητα, που αντιπροσωπεύει τη αμερικάνικη μουσική κουλτούρα με στοιχεία από όλο τον κόσμο.
Δημιουργήθηκε το 2003 από τον μπασίστα και βασικό συνθέτη της, Michael League, και αυτή τη στιγμή αποτελείται από 19 μέλη – εξαιρετικούς μουσικούς, που ο καθένας από αυτούς έχει συνεργαστεί με καλλιτέχνες όπως οι Erykah Badu, Snoop Dogg, Kendrick Lamar και D’Angelo, αλλά και παραγωγούς όπως οι Kirk Franklin, David Crosby και Salif Keïta. Με τον πρόσφατο δίσκο τους «Immigrance», κατόρθωσαν να κυκλοφορήσουν έναν από τους πιο επιτυχημένους δίσκους για το 2019 και να κατακτήσουν κορυφαίες θέσεις στα jazz charts! Η βασική ιδέα του δίσκου είναι πως «όλα είναι ρευστά, όλα κινούνται συνεχώς και όλοι είμαστε σε μία διαρκή κατάσταση μετανάστευσης», ένα θέμα αρκετά προσωπικό για τον League, του οποίου οι ρίζες είναι ελληνικές και οι γονείς του μετανάστευσαν στην Αμερική.
Την Πέμπτη 11 και την Παρασκευή 12 Ιουνίου, υποδεχόμαστε για πρώτη φορά στην Ελλάδα, τη μεγάλη και εντυπωσιακή οικογένεια των Snarky Puppy ή αλλιώς τη “The Fam”, στην κεντρική σκηνή του Gazarte, για δύο βραδιές που δεν πρέπει να χάσεις!
g“Immigrance sees the group continuing to develop with a carefully crafted set of compositions that combine subtlety and colour with the band’s trademark rhythmic drive and strong sense of groove.”
– The Jazz Mann
“Immigrance is an excellent album, further consolidating their status as the giants of contemporary jazz.” – Jazz Journal
Οι πόρτες ανοίγουν: 21.30
Ώρα έναρξης: 22.30

Cancelled / Ακύρωση Dido - Athens
2020-06-22 20:00 - 23:30 | Τεχνόπολη Δήμου Αθηναίων, Πειραιώς 100, Αθήνα, Greece
Η προγραμματισμένη συναυλία της Dido (22/06 – Τεχνόπολη), καθώς και ολόκληρη η περιοδεία στο πλαίσιο της οποίας θα εμφανιζόταν η καλλιτέχνης στη χώρα μας, ακυρώνεται λόγω των εξελίξεων της πανδημίας του COVID-19.
Οι επιστροφές χρημάτων
ξεκινούν από τις 14/05 και θα διαρκέσουν έως τις 31/05:

Οι κάτοχοι φυσικών εισιτηρίων μπορούν να απευθυνθούν στα αντίστοιχα καταστήματα, από όπου τα προμηθεύτηκαν
Οι κάτοχοι ηλεκτρονικών εισιτηρίων θα λάβουν το αντίτιμο της αγοράς τους, απευθείας στην κάρτα μέσω της οποίας έγινε η συναλλαγή

Ελπίζουμε σύντομα το συναυλιακό μας απωθημένο να γίνει πραγματικότητα και να απολαύσουμε όλοι μαζί τη μαγευτική φωνή της…
See you soon Dido!
The scheduled Dido show (22/06 – Technopolis), as well as the artist’s entire tour, during which she would perform in Greece,
is cancelled due to the COVID-19 pandemic
Ticket refunds will begin on 14/05 and last until 31/05:

Hard copy ticket holders should address to the stores, where they have purchased their tickets
E-ticket holders will receive the purchase price automatically on the card used for the transaction

We hope that our anticipation ends soon,
so that we can all enjoy her magical voice…
See you soon Dido!

Ήρθε η ώρα να πάρουμε χαρτί και να σημειώσουμε τη Δευτέρα 22 Ιουνίου, μιας κι εκείνη τη βραδιά θα δούμε για πρώτη φορά στην Ελλάδα την Dido στην Τεχνόπολη Δήμου Αθηναίων!
Δεν υπάρχει αμφιβολία, λοιπόν, πως αυτή θα είναι η καλοκαιρινή συναυλία της χρονιάς, καθώς ένα συναυλιακό απωθημένο ετών θα έρθει επιτέλους στη χώρα μας!
Στη λέξη τραγουδοποιός, σίγουρα κάπου θα εμφανιστεί το όνομα της Dido, που ξεκίνησε το μουσικό της ταξίδι πίσω στο 1996 με τους Faithless, στρέφοντας το βλέμμα της μουσικής βιομηχανίας πάνω της. Δεν θα μπορούσε να γίνει διαφορετικά άλλωστε, καθώς η συγκλονιστικά αισθαντική φωνή της δεν σου άφηνε κανένα άλλο περιθώριο παρά να την ερωτευτείς. Τρία χρόνια μετά, το 1999 κυκλοφορεί το παρθενικό της album, “No Angel” που σκαρφάλωσε στα charts, στρογγυλοκάθισε στην πρώτη θέση των κυκλοφοριών του Ηνωμένου Βασιλείου, ενώ μέχρι σήμερα παραμένει το ντεμπούτο με τις περισσότερες πωλήσεις παγκοσμίως που έβγαλε ποτέ Βρετανίδα καλλιτέχνιδα!
Αφού μάζεψε μπόλικα βραβεία, η Dido άρχισε να λατρεύεται από κοινό και κριτικούς κι όλοι πλέον πλάι στο όνομά της, πρόσθεταν τον τίτλο της Βρετανίδας καλλιτέχνιδας των επόμενων ετών. “Here with Me”, “Thank You” κονταροχτυπιούνταν για το ποιο είναι το πλέον αγαπημένο hit της, τη στιγμή που τα ραδιόφωνα σε όλο τον κόσμο κι όπως ήταν φυσικό και στην Ελλάδα, βομβάρδιζαν το airplay τους!
Ακολούθησαν ασταμάτητες περιοδείες για πολλά χρόνια, βραβεία, sold out shows και συμμετοχή στα μεγαλύτερα φεστιβάλ του πλανήτη. Εν μέσω αυτών κυκλοφόρησε το 2003 το “Life for Rent” και πέντε χρόνια μετά το “Safe Trip Home”, από όπου και ξεπήδησαν υπέροχα τραγούδια σαν το ομότιτλο του πρώτου, το υπέρ-λατρεμένο “White Flag”, το “Don’t Leave Home” και το σπαραξικάρδιο “Don’t Believe in Love”.
Μετά από ένα διάλειμμα χρόνων από τις live περιοδείες, όπου και κυκλοφόρησε το πιο εσωτερικό και κυκλοθυμικό “Girl who got Away”, πριν έρθει το περσινό “Still on My Mind” που συγκαταλεγόταν αναμφίβολα στις κυκλοφορίες της χρονιάς που έφυγε πριν λίγες μέρες. Ατμοσφαιρικό κι εμπνευσμένο από την περίοδο της εγκυμοσύνης της στον γιο της Stanley, αποτελεί την πιο ώριμη στιγμή της δισκογραφίας της, με μεστούς κι ανεπιτήδευτους στίχους κι ερωτεύσιμες μελωδίες, με το “Hurricanes” να συμπληρώνει κάθε ενημερωμένη λίστα με τα καλύτερα τραγούδια του 2019!
Βάζοντας τέλος στην αναμονή πολλών χρόνων για το ελληνικό κοινό, η Dido θα επισκεφθεί για πρώτη φορά την Αθήνα στις 22 Ιουνίου, στην Τεχνόπολη Δήμου Αθηναίων, σε ένα βράδυ που θα έχει ως μουσική υπόκρουση τη μαγευτική φωνή της!
Χρήσιμα links
didomusic.com/
youtube.com/user/Dido/featured
twitter.com/didoofficial
facebook.com/dido/
Πληροφορίες
Τα εισιτήρια ξεκινούν από 36€
Σημεία προπώλησης
www.highpriority.gr
www.ticketmaster.gr
Τηλεφωνικό κέντρο Ticketmaster 2108938111
Δίκτυο καταστημάτων Public
*Οι παραπάνω μεταπωλητές εισιτηρίων προσθέτουν επιπλέον χρεώσεις υπηρεσιών ανάλογα με την τιμολογιακή τους πολιτική
Φυσικό σημείο προπώλησης
Reload Stores
Ακαδημίας 81, Αθήνα
Τηλέφωνο: 2103801464
Ωράριο λειτουργίας:
Δευτέρα έως Παρασκευή 09:30-21:00
Σάββατο 10:00-20:00
Για περισσότερες πληροφορίες και πλήρη δημοσιογραφική ενημέρωση απευθυνθείτε στο: press@highpriority.gr & στο ssmyrnis@yahoo.gr (+306932526436)

Αναβολή: ROCKWAVE FESTIVAL 2020 | Placebo + Belle and Sebastian + Digital 21 + Stefan Olsdal
2020-06-27 18:00 - 23:30 | Terra Vibe Park, Μαλακάσα
Xlalala presents
ROCKWAVE FESTIVAL 2020
1996 -2020: 25 χρόνια ROCKWAVE FESTIVALΣάββατο 27 Ιουνίου
Placebo
Belle and Sebastian
Digital 21 + Stefan Olsdal

+ more acts to be announced!
Μία επική επέτειος!

TerraVibe Park
Οι PLACEBO στο ROCKWAVE FESTIVAL!
Μια βραδιά γεμάτη δύναμη!
Μια συναυλία…φάρμακο κατά της πλήξης!
Placebo (λεξικό: εικονικό φάρμακο), Placebo (μουσικό λεξικό: βρετανικό εναλλακτικό ριζοσπαστικό συγκρότημα που από το 1994 ταράζει τα μουσικά ύδατα παγκοσμίως). Η πρώτη τους εμφάνιση στην Ελλάδα ήταν στο Rockwave του 1999 στον Άγιο Κοσμά, μία εμφάνιση που έμεινε αξέχαστη σε όσους την έζησαν! Έκτοτε, οι Placebo έχουν προσφέρει κι άλλες αξέχαστες εμφανίσεις στο ένθερμο ελληνικό κοινό επιστρέφοντας τη λατρεία που τους δείχνει σταθερά τα τελευταία είκοσι χρόνια. Έτσι, το συγκρότημα επιστρέφει στο Rockwave 2020 στη γνώριμη σκηνή του TerraVibe Park ως headliner το Σάββατο 27 Ιουνίου, στην πιο καίρια στιγμή της καριέρας τους για να γιορτάσει μαζί μας τα 25 χρόνια Rockwave Festival! Επιλέγοντας την Αθήνα για τις περιορισμένες εμφανίσεις που σχεδιάζουν για το 2020, οι Placebo αποδεικνύουν έμπρακτα την αγάπη και την ευγνωμοσύνη τους στη δική τους ελληνική λεγεώνα των fan!
Οι Placebo είναι μία από τις καθοριστικές alternative ροκ μπάντες των τελευταίων 20 χρόνων με πωλήσεις που ξεπερνούν τα 12 εκατομμύρια μέχρι σήμερα. Το ομότιτλο πρώτο άλμπουμ του συγκροτήματος έφερε μια ισχυρή αλλαγή στη βρετανική μουσική, επιδρώντας αντιθετικά με την Britpop και εμπνέοντας μια γενιά συγκροτημάτων να τους ακολουθήσει. Οι Placebo κέρδισαν επάξια τη θέση τους στη βρετανική μουσική ιστορία με πέντε κορυφαία “top 10” άλμπουμ στο Ηνωμένο Βασίλειο και μέσα από συνεργασίες με μουσικούς θρύλους όπως οι David Bowie, Robert Smith και Michael Stipe. To συγκρότημα έχει δώσει sold out συναυλίες και έχει εμφανιστεί ως headliner σε κορυφαία φεστιβάλ σε όλη την υφήλιο.
Το 1996, σε μια στιγμή που η βρετανική σκηνή είχε κορεστεί από την Britpop, οι Placebo «έσκασαν» σαν ένα ψυχο-σεξουαλικό («phycho-sexual») freakshow απροσδιόριστης σεξουαλικότητας (και φύλου για τον κοινό παρατηρητή). Μόλις δύο χρόνια μετά την πρώτη τους συναυλία (στο Rock Garden, τον Ιανουάριο του 1995) και 12 μήνες μετά το πρώτο τους single («Bruise Pristine») κυκλοφόρησαν το «Nancy Boy» που έγινε πλατινένιο, δέχτηκε διθυραμβικές κριτικές και σημάδεψε την πορεία της καριέρας τους.
Δύο χρόνια μετά από το ντεμπούτο τους και σε μια εποχή που κυριαρχούσε το «stadium lad rock», οι Placebo ήταν ένας μοναχικός φάρος μιας εθιστικής γοητείας – κάνοντας παρέα με τους Marilyn Manson και Bowie – και με εμφανίσεις στην glam rock ταινία «Velvet Goldmine». Το σκοτεινά σαγηνευτικό δεύτερο άλμπουμ τους με τίτλο «Without You I’m Nothing» πούλησε πάνω από ένα εκατομμύριο αντίτυπα. Το άλμπουμ περιλάμβανε το Top 5 single «Pure Morning» και το εμβληματικό «Every You Every Me». Η πορεία του δίσκου κορυφώθηκε όταν oι Placebo ερμήνευσαν ζωντανά, παρέα με τον David Bowie, το «20th Century Boy» στα BRIT Awards το 1999.
Το 2000 κυκλοφόρησαν το κορυφαίο electro-punk-pop τρίτο άλμπουμ τους, «Black Market Music» με φανερό το στίγμα των Blondie. Οι αφοσιωμένοι οπαδοί των Placebo σε όλες τις ηπείρους, ως άλλοι λεγεωνάριοι, οδήγησαν τα «Taste In Men», «Slave To The Wage» και το αμφιλεγόμενο «Special K», στο Top 20 του Ηνωμένου Βασιλείου και των διεθνών charts.
Το τέταρτο άλμπουμ των Placebo με τίτλο «Sleeping With Ghosts», που κυκλοφόρησε το 2003, αναδείχθηκε διπλά πλατινένιο στη Γαλλία, πλατινένιο στη Γερμανία και χρυσό στο Ηνωμένο Βασίλειο. Μπήκε στο Top 20 δεκαέξι χωρών με κορυφαίο το πρώτο single «The Bitter End» που σημείωσε τεράστια επιτυχία. Ακολούθησε μια μνημειώδης sold out συναυλία στο Bercy του Παρισιού όπου το συγκρότημα έπαιξε μπροστά σε 18.000 φαν τον Νοέμβριο του 2003. Η συναυλία μαγνητοσκοπήθηκε και κυκλοφόρησε σαν το πρώτο τους live DVD, με τίτλο «Soulmates Never Die (Live in Paris)» και αποτέλεσε το υψηλότερο σε πωλήσεις live rock DVD της Virgin Records για το 2004.
«Meds», το πέμπτο άλμπουμ ακολούθησε το 2006. Πούλησε πάνω από 1,1 εκατομμύρια αντίτυπα σε ολόκληρο τον κόσμο και έγινε πλατινένιο σε Γερμανία και Γαλλία και χρυσό στο Ηνωμένο Βασίλειο. Η μεγαλύτερη στιγμή της καριέρας τους ήρθε εκείνη τη χρονιά, όταν έπαιξαν ως headliners στο Rock Am Ring στη Γερμανία, εδραιώνοντας τη θέση τους σαν πρώτο όνομα στα διεθνή φεστιβάλ. Ένα άλλο ορόσημο στη Γαλλία ήταν, οι δύο sold out εμφανίσεις, αυτή τη φορά, στο Bercy του Παρισιού, μπροστά σε περισσότερους από 36.000 θεατές.
Το έκτο στούντιο άλμπουμ «Battle For The Sun» των Placebo με παραγωγό τον Dave Bottrill, κυκλοφόρησε τον Ιούνιο του 2009. Το άλμπουμ ήταν ένα εντυπωσιακό, ζωντανό, δυναμικό και ριζοσπαστικό έργο που σηματοδότησε μια νέα εποχή για το συγκρότημα. Παρέμεινε για 2 εβδομάδες στην πρώτη θέση (No.1) του European Billboard Chart, ενώ βρέθηκαν στο νούμερο 1 στα charts 10 χωρών και στο Top 5 στα charts σε άλλες 20 χώρες. Στα MTV European Music Awards του 2009 κέρδισαν το Best Alternative Award, εδραιώνοντας τη θέση τους ως μία από τις κορυφαίες live rock μπάντες παγκοσμίως.
Το «Loud Like Love», που κυκλοφόρησε το 2013, ήταν το έβδομο στούντιο άλμπουμ τους με παραγωγό τον Adam Noble και βρήκε τη μπάντα να περιοδεύει σε όλο τον κόσμο, παίζοντας σε πάνω από 1 εκατομμύριο θεατές σε Αυστραλία, Λατινική Αμερική, Βόρεια Αμερική, Ευρώπη και Ασία συμπεριλαμβανόμενης και μιας δεκαήμερης περιοδείας στη Ρωσία, η οποία κυκλοφόρησε σε ντοκιμαντέρ με τίτλο «Alt Russia», κερδίζοντας 5 βραβεία σε Φεστιβάλ Κινηματογράφου.
Οι Placebo γιόρτασαν την επέτειο των 20 χρόνων τους ως συγκρότημα με την κυκλοφορία του retrospective album τους, «A Place For Us To Dream» στις 7 Οκτωβρίου 2016, καθώς και με την κυκλοφορία του νέου EP με τίτλο «Life’s What You Make It» που περιείχε 6 νέα κομμάτια, συμπεριλαμβανομένου του single «Jesus’ Son» και της διασκευής του «Life’s What You Make It» των Talk Talk.
Λίγο μετά την κυκλοφορία του album, ακολούθησε η επική παγκόσμια περιοδεία τους, με τίτλο «20 Years of Placebo» που συνεχίστηκε και σε όλη τη διάρκεια του 2017.
Σήμερα, το 2020 βρίσκει την μπάντα πίσω στο στούντιο να γράφει νέα μουσική καθώς και να σχεδιάζει επιλεκτικές εμφανίσεις σε φεστιβάλ αυτό το καλοκαίρι.

Ο θαυμαστός μουσικός κόσμος των
Belle and Sebastian στο Rockwave Festival!
Οι Belle and Sebastian, άξιοι πρεσβευτές της βρετανικής indie, θα πλαισιώσουν τους Placebo, στα 25α γενέθλια του Rockwave Festival! Μια μαγευτική βραδιά γεμάτη τραγούδια με τα οποία έχουμε χορέψει, ερωτευθεί, ταυτιστεί.
Μελωδικοί και αισθαντικοί, οι Belle and Sebastian, ως γνήσιοι εκπρόσωποι της βρετανικής indie pop, θα «αφηγηθούν» ζωντανά τις μουσικές ιστορίες τους, στα 25α γενέθλια του Rockwave, στο Terravibe, στις 27 Ιουνίου!
Το συγκρότημα από τη Γλασκώβη, 26 χρόνια μετά την ίδρυσή του (1994) από τον ανήσυχο και χαρισματικό Stuart Murdoch, έρχεται να πλουτίσει με την ευαισθησία των στίχων και της μουσικής του το Rockwave Festival. Δίκαια θεωρούνται οι «μελωδοί της νέας εποχής». Η alternative indie μουσική των Belle & Sebastian – με καταγωγή στη folk-rock αλλά και στην pop των ’60s – χρωματίζει ιδανικά το line up της δεύτερης μέρας του Rockwave πριν τους headliners Placebo. Με το γειωμένο ρομαντισμό και την κομψή μελωδικότητα τους θα μας προσφέρουν τα συστατικά του μουσικού τους σύμπαντος, χαρίζοντας μας πολλά και αγαπημένα τραγούδια (I want the World to Stop, I‘m a Cuckoo, Fold your Hands Child, The Boy with the Arab Strap, Legal Man, Lazy Line Painter Jane, This Is Just A Modern Rock Song, If You‘re Feeling Sinister, Another Sunny Day, Sister Buddha, The Party Line, We Were Beautiful και τόσα άλλα).
Έχοντας εμπνευστεί το όνομά τους από μία ομότιτλη παιδική γαλλική σειρά (της δεκαετίας του ’60) με ήρωες ένα αγόρι και το σκύλο του, οι Belle & Sebastian κουβαλούν στις αποσκευές τους, πάνω από δύο δεκαετίες, μικρές μουσικές ιστορίες γεμάτες ρομαντισμό και ποίηση. Ιδιότυποι storytellers, αφηγούνται στα κομμάτια τους ρεαλιστικές αλλά και λιγότερο ρεαλιστικές, σημαντικές αλλά και λιγότερο σημαντικές, ιστορίες ανθρώπων. Γιατί οι άνθρωποι είναι οι ιστορίες τους, αυτό μας λένε οι Belle and Sebastian και αυτό φανερώνουν οι τίτλοι των δέκα άλμπουμ τους που κάλλιστα θα μπορούσε να τα χαρακτηρίσει κανείς μουσικές νουβέλες, δημοσιευμένες σε συνέχειες: Tigermilk, If You‘re Feeling Sinister, The Boy With The Arab Strap, Fold Your Hands Child You Walk Like A Peasant, Storytelling, Dear Catastrophe Waitress, The Life Pursuit, Belle and Sebastian Write About Love, Girls In Peacetime Want To Dance, How to Solve Our Human Problems, Parts 1,2 & 3 και Days Of The Bagnold Summer.
Η επίσημη ιστορία τους ξεκινά το 1996 στη Γλασκώβη, όταν κυκλοφορούν, στην ίδια χρονιά, τα δύο πρώτα άλμπουμ τους σε μια περίοδο όπου μεσουρανούσε η βρετανική ποπ. Ο Stuart Murdoch επέλεξε τα υπόλοιπα μέλη του γκρουπ με οδηγό το ένστικτό του, σε ένα τοπικό καφέ, για να υλοποιήσει ένα μουσικό project για το πανεπιστήμιο, με τον ίδιο να είναι ο κύριος τραγουδοποιός, τραγουδιστής, πιανίστας και κιθαρίστας του συγκροτήματος. Μένοντας έξω από κάθε κατηγοριοποίηση, τα μέλη του γκρουπ διαμόρφωσαν μια sui generis μουσική ταυτότητα και δημόσια εικόνα, προστατεύοντας την προσωπικότητά τους και δίνοντας συναυλίες στα πιο απρόσμενα μέρη όπως καφέ, εκκλησίες και βιβλιοθήκες, ακόμα και σε σπίτια. Τότε όλοι τους δεσμεύτηκαν να κρατήσουν αυτό το νέο μουσικό εγχείρημα σε μικρή κλίμακα, ώστε να διατηρήσουν τις προσωπικές ισορροπίες τους και να μη διαλυθεί η ζωή τους. Παράλληλα, το συγκρότημα είναι ένα από τα πρώτα που διοργάνωσε το δικό του φεστιβάλ, το Bowlie Weekender (πρόδρομο του All Tomorrow‘s Parties) αλλά και έπαιξε στην επίσημη κατοικία του Αμερικανού πρεσβευτή στο Λονδίνο (επί θητείας Obama φυσικά και όχι Trump).
Έχοντας πίσω τους μια επιτυχημένη καριέρα που τους απέφερε ένα Brit Αward (1999) και υποψηφιότητες στα βραβεία Mercury Music Prize και Ivor Novello Award, οι Belle and Sebastian συνεχίζουν στο σήμερα τη μουσική τους πορεία, γεμάτοι έμπνευση και πάθος.
«Η ικανότητά μου να αντλώ χαρά από την ποπ μουσική δεν έχει εξαντληθεί», ομολογεί ο ιδρυτής Stuart Murdoch. Η αγάπη του επιβεβαιώνεται και με τις τελευταίες δουλειές των Belle and Sebastian που όπως πάντα διακατέχονται από το ιδιοσυγκρασιακό μείγμα χαράς και μελαγχολίας που πάντοτε τους χαρακτήριζε.
Η τριλογία των EPs που πήρε τον τίτλο «How to Solve Our Human Problems, Parts 1,2 & 3» (2017-2018) καθώς και το «Days of the Bagnold Summer», soundtrack της ομότιτλης ταινίας του Simon Bird (2019) είναι οι πιο πρόσφατες σελίδες στη σταδιοδρομία τους.
Ένα πράγμα που έχει καθορίσει τη φυσιογνωμία και την εξέλιξη των Belle and Sebastian είναι αναμφισβήτητα η σχέση τους με τους θαυμαστές τους, και αυτό έγινε εμφανές στη τριλογία τους. Για τα εξώφυλλα των EP’s, το γκρουπ κάλεσε τους φαν του να φωτογραφηθούν από τον Murdoch σε ένα στούντιο στο πάρκο Belsize στο βόρειο Λονδίνο. Επιλέχθηκαν πενήντα άτομα και όλοι όσοι φωτογραφήθηκαν απάντησαν στην ερώτηση: «How do you solve your human problems?» («Πώς θα λύσετε τα ανθρώπινα προβλήματά σας;»).
Αυτές τις μέρες, ο Murdoch νιώθει ότι η σχέση της μπάντας με το κοινό της κυλάει όμορφα έχοντας πλέον μαζί της και τη σημερινή νέα γενιά – τα παιδιά των πρώτων θαυμαστών τους, τα παιδιά που τους βρήκαν μέσα από το διαδίκτυο. «Νιώθω ότι δεν είναι πια μόνο η μουσική που μας ενώνει, και δεν πρέπει να είναι. Μέσα από αυτήν τη μπάντα διοχετεύουμε θετική ενέργεια. Η ζωή είναι σύντομη! Τι κάνουμε εδώ; Γινόμαστε όλο και καλύτεροι άνθρωποι;».
Οι Belle and Sebastian ήταν και παραμένουν «πολιτικό» συγκρότημα απλά και μόνο μέσα από την εμφανή ανεξαρτησία τους από τη μουσική βιομηχανία αλλά και την ηθική πρακτική του DIY που υιοθέτησαν. Σε όλη τη διαδρομή τους, έμειναν πιστοί στην τέχνη της τραγουδοποιΐας, μακριά από συμβατικούς κανόνες. Η σοφιστικέ και κομψή ειρωνεία που τους διακρίνει είναι μια μορφή κριτικής ενώ η ζωντανή σχέση με το κοινό τους τους κάνει ιδιαίτερα επιδραστικούς στη μουσικόφιλη κοινότητα. Οι Belle and Sebastian (Stuart Murdoch, Stevie Jackson, Sarah Martin, Chris Geddes, Richard Colburn, Bobby Kildea) με το «How do you solve your human problems» δεν υπόσχονται μαγικές λύσεις στα ανθρώπινα προβλήματα. Προσφέρουν όμως προβληματισμό, αυθεντική συγκίνηση και εξαίσια μουσική. Στοιχεία που μπορεί να αποτελέσουν την αρχή μιας λύσης… Ας τους απολαύσουμε στη σκηνή του Rockwave Festival 2020.

DIGITAL 21 + STEFAN OLSDAL
Λίγες ώρες πριν την πολυαναμενόμενη επιστροφή των Placebo στην σκηνή του TerraVibe και του 25ου Rockwave Festival, ο Stefan Olsdal, ιδρυτικό μέλος της βρετανικής μπάντας, θα προετοιμάσει το κλίμα, παρουσιάζοντας στους Έλληνες φαν το νέο του εγχείρημα μαζί με τον πρωτοπόρο Digital 21.
Ladies and gentlemen, Rockwave Festival presents Digital 21 + Stefan Olsdal!
Welcome to the land of great music!
Πίσω από το ψευδώνυμο Digital 21 κρύβεται η μουσική ιδιοφυία του βετεράνου πλέον, Ισπανού παραγωγού ηλεκτρονικής μουσικής, Miguel Lopez Mora, που εδώ και 30 χρόνια μεσουρανεί στην παγκόσμια ηλεκτρονική σκηνή.
Καταξιωμένοι ήδη και οι δυο τους μέσα από τα δικά τους σχήματα, γνωρίστηκαν στην πειραματική μουσική σκηνή της Μαδρίτης, και «έδεσαν» αμέσως. Πολυοργανίστες και οι δύο μοιράζονται ένα κοινό πάθος για την ηλεκτρονική, τη ροκ και την κλασσική μουσική, ένα πάθος που τους οδήγησε το 2017 στη δημιουργία του ντεμπούτου άλμπουμ τους με τίτλο «Inside» – ένα σύγχρονο υβρίδιο ηλεκτρονικής μουσικής, που αναμειγνύει τους ήχους των κλαμπ με αληθινά μουσικά όργανα.
Δουλεύοντας από τα στούντιο τους στη Μαδρίτη και στο Λονδίνο, το άλμπουμ ωρίμασε εν μέσω πολλών ταξιδιών μπρος και πίσω: «Οι αποστάσεις έδωσαν στα τραγούδια ένα γόνιμο ταξιδιάρικο ύφος», λέει ο Stefan, «Σα να στέλνουμε τα κομμάτια σε τροχιά και ύστερα να τα τραβάμε αργά πίσω στη γη καλυμμένα από διαστημική σκόνη».
Το αποτέλεσμα κρίθηκε ως εντυπωσιακό. Το υβρίδιο της μουσικής τους, τελικά, αναπτύχθηκε τέλεια και παράλληλα άναρχα, δίνοντας πνοή και εκφράζοντας την ουσία της ψυχής των δύο μουσικών.
Ο Digital 21 και ο Stefan Olsdal θα ξεδιπλώσουν live στο Rockwave το Σάββατο 27 Ιουνίου τους ηλεκτρονικούς τους ήχους, αιχμαλωτίζοντας τις αισθήσεις μας και οδηγώντας μας σε ένα γοητευτικό μουσικό και συνάμα συναισθηματικό ταξίδι.

Σπύρος Γραμμένος live @ Ορφέα
2020-06-27 21:00 - 23:30 | ΟΡΦΕΑΣ CAFÉ BAR RESTAURANT, Φωκίωνος Νέγρη 25, Αθήνα, Greece
Σπύρος Γραμμένος live @ Ορφέα – Σάββατο 27 Ιουνίου
Ο Σπύρος Γραμμένος live ξανά στη μουσική σκηνή του Ορφέα το Σάββατο 27 Ιουνίου.
Μαζί του ο Χρήστος Καλκάνης (πλήκτρα – κλαρινέτο)
ώρα έναρξης 22:00
είσοδος:5€
Facebook event: https://www.facebook.com/events/3056025591132605/
Orfeas Live
Cafe Bar Restaurant
Φωκίωνος Νέγρη 25
Αθήνα, Κυψέλη
Τηλέφωνο για κρατήσεις 2108668544 και 6939-187511

Deafheaven live
2020-06-30 20:00 - 23:30 | Gagarin 205, Λιοσίων 205, Αθήνα, 104 45, Greece
Η Smoke The Fuzz gigs περήφανα παρουσιάζει τους μοναδικούς Deafheaven για μία και μοναδική ζωντανή εμφάνιση στην Αθήνα, στη σκηνή του Gagarin 205 LIve Music Space, την Τρίτη 30 Ιουνίου 2020 !
Τρίτη 30 Ιουνίου 2020 @ Gagarin 205 LIve Music Space
Πόρτες : 20:00
Έναρξη : 21:00
Τιμές εισιτηρίων : από €22
Η Smoke the Fuzz, ακούγοντας τις προτροπές των Fuzzsmokers και μετά από έντονη επιθυμία τους, κάνει το όνειρό τους πραγματικότητα, φέρνοντας τους Deafheaven στην Ελλάδα, για πρώτη φορά μετά από 6 χρόνια.
Οι από το San Francisco δημιουργήθηκαν το 2010, με βασικό πυρήνα τους το δίδυμο των George Clarke (φωνητικά) και Kerry McCoy (κιθάρες). Ηχογράφησαν ένα demo με budget μόλις 500 δολαρίων μέσα στην ίδια χρονιά (μόλις σε 100 κόπιες) σε ακουστική κιθάρα, καθώς δεν είχαν ενισχυτές για ηλεκτρικές κιθάρες. Αφού το έστειλαν σε διάφορα blogs και έλαβαν θετικές κριτικές, και παρότι δε σκόπευαν να το κυκλοφορήσουν, δέχτηκαν προσφορές να κάνουν συναυλίες. Έτσι προσέθεσαν μέλη των Whirr και Temple Of Saturn και κατέληξαν κουιντέτο. Στις 29 Ιουνίου του 2010 έδωσαν την πρώτη τους συναυλία και αυτό έγινε αφορμή να λάβουν πολυάριθμες προσφορές από δισκογραφικές εταιρείες, καταλήγοντας στην Deathwish Inc του Jacob Bannon, τραγουδιστή των Converge, λίγο πριν τελειώσει η χρονιά. Η αρχή του 2011 (Ιανουάριος) τους βρήκε να κυκλοφορούν το 7” “Libertine Dissolves” σε 1000 κόπιες, με το δίδυμο να συνοδεύεται από τον John Kline στα τύμπανα, ο οποίος δυστυχώς έφυγε από την ζωή το 2012 σε ηλικία 25 ετών.
Λίγους μήνες μετά, στις 26 Απριλίου του 2011, το συγκρότημα κυκλοφόρησε το παρθενικό του άλμπουμ “Roads To Judah” με πλήρη σύνθεση. Το μπάσο ανέλαβε ο Derek Prine, τα τύμπανα ο Trevor Deschryver και την δεύτερη κιθάρα ο Nick Bassett. Το άλμπουμ ονομάστηκε έτσι από το N Judah τρενάκι που είναι μέσο μεταφοράς στην πατρίδα τους το San Fransisco και έλαβε πολύ θετικές κριτικές παγκοσμίως. Η μπάντα βγήκε σε περιοδεία με τους Καναδούς noise rockers KEN Mode τον Ιούνιο του 2011 και το Νοέμβριο του 2011 μαζί με τους Russian Circles, για τους οποίους υποστηρίζουν μέχρι σήμερα ότι τους βοήθησαν πολύ να καταλάβουν πώς πρέπει να δουλεύουν και πώς να ανταπεξέρχονται στις περιοδείες. Συγκεκριμένα δήλωναν ότι, ενώ πάντα ήθελαν να γράφουν καλά κομμάτια, να είναι καλοί στις συναυλίες και να μην έχουν κακή συμπεριφορά, ήταν οι Russian Circles αυτοί που το «κάρφωσαν» στο κεφάλι τους. Το συγκρότημα, στο πλαίσιο των δωρεάν κυκλοφοριών της Deathwish Inc, κυκλοφόρησαν το “Live At The Blacktop 01.15.11” στις 28 Ιουλίου του 2011. Μέσα στο 2012, η μπάντα κυκλοφόρησε ένα split EP με τους Αμερικάνους blacksters Bosse-De-Nage (20/11/2012 μέσω της The Flenser) σε 12” βινύλιο 45 στροφών.
Το 2013 έμελλε να είναι η μεγάλη χρονιά της ιστορίας των Deafheaven. To δεύτερο άλμπουμ που ετοιμαζόταν στα τέλη του 2011 και αρχές του 2012, ήταν έτοιμο πλέον. Με δηλώσεις τους, ο McCoy περιέγραφε το υλικό ως πιο γρήγορο, σκοτεινότερο και πολύ βαρύτερο και πειραματικότερο από το “Roads To Judah”, ενώ ο Clarke έλεγε ότι ακούγεται λιγότερο μελαγχολικό και λιγότερο συγκεντρωμένο γύρω από το black metal, έχοντας ένα πιο ροκ –ακόμα και ποπ- ήχο σε φάσεις. Ο δίσκος ηχογραφήθηκε όπως και το παλιό demo μόνο από το ιδρυτικό δίδυμο με τη βοήθεια του ντράμερ Daniel Tracy που είχε μπει στο συγκρότημα το 2012. Ο τίτλος του δίσκου, σύμφωνα με τον Clarke, αντιπροσωπεύει μία πλούσια, ομορφη και τέλεια ύπαρξη που είναι ανέφικτη και την πάλη του να αντιμετωπίσεις αυτή την πραγματικότητα εξαιτίας δικών σου λαθών, μπελάδων σε σχέσεις οικογενειακών προβλημάτων, θανάτους και διάφορα άλλα. Ο δίσκος κυκλοφόρησε στις 11 Ιουνίου του 2013 και μεταξύ αναρίθμητων διακρίσεων, σκαρφάλωσε στο νούμερο 130 του Billboard 200 και στο νούμερο 2 του Top Heatseekers Chart. Tότε ήταν που η μπάντα στρατολόγησε τον μπασίστα Stephen Clark και τον κιθαρίστα Shiv Mehra για τις ανάγκες της επερχόμενης περιοδείας. Ο McCoy δήλωσε ότι τα προηγούμενα μέλη έφυγαν από το συγκρότημα καθώς δυσκολευόντουσαν με τη ζωή στο δρόμο και έβγαζαν από ελάχιστα ως καθόλου χρήματα από αυτό.
Πρώτα περιόδευσαν στην Ευρώπη και τη Ρωσία τον Απρίλιο και το Μάϊο με τους The Secret, ενώ τον Ιούνιο και Ιούλιο με τους The Marriages. To 2014 (Ιανουάριος) περιόδευσαν στην Αυστραλία, έπαιξαν στη συνέχεια ως support των Between The Buried And Me μαζί με τους Intronaut και The Kindred μεταξύ Φλεβάρη και Μάρτη, καθώς και στην Ασία το Μάϊο και τον Ιούνιο, ενώ το υπόλοιπο του Ιουνίου επέστρεψαν στην Αμερική για εμφανίσεις με τους Pallbearer και στη συνέχεια, τον Αύγουστο περιόδευσαν ξανά στην Ευρώπη, ενώ το Σεπτέμβριο επέστρεψαν στη Βόρεια Αμερική μαζί με τους No Joy. Στις 25 Αυγούστου του 2014 κυκλοφόρησαν το single “From The Kettle Onto The Coil” μέσω της Williams Street Records, δηλώνοντας ότι δεν είναι ενδεικτικό του πώς θα μπορούσε να ηχεί το τρίτο τους άλμπουμ, καθώς η σύνθεση του βασιζόταν κατά πολύ στον τρόπο που συντέθηκε το υλικό του “Sunbather”. To “Sunbather” έκανε ένα τρομερό άνοιγμα σε όλο τον κόσμο για τους Deafheaven, τους άκουσαν ακόμα περισσότεροι οπαδοί, έγιναν ευρέως αποδεκτοί σε μη στερεοτυπικά μεταλλικά ακροατήρια και κάπου εκεί άρχισε ο πόλεμος.
Δεν ήταν λίγοι αυτοί που προσπάθησαν να μειώσουν την επιτυχία τους, αυτοί που τους χαρακτήριζαν ξεπουλημένους, χιπστεράδες, κι ότι το πέρασμα σε πιο shoegaze/post rock μονοπάτια είχε σκοπό το άνοιγμα σε πιο mainstream ακροατήριο και την επέκταση της αγοραστικής τους δύναμης. Η παγκόσμια αποθέωση για το δίσκο σε κάθε λογής μέσο δεν άφησε χρόνο στους Deafheaven να ασχοληθούν ιδιαίτερα με έχθρες και πολέμους και ήδη ετοίμαζαν στωικά το επόμενό τους βήμα σε πλήρη μυστικότητα. Για πολλούς το “Sunbather” είναι ενδεικτικό δείγμα ενός εκ των κορυφαίων άλμπουμ της δεκαετίας που σύντομα μας αφήνει και δεν είναι λίγοι αυτοί που το θεωρούν ως ΤΟ καλύτερο άλμπουμ μεταξύ 2010-2019, όπως δεν είναι λίγες και οι συγκεκριμένες διακρίσεις που έχει λάβει όσον αφορά σε αυτή την κατηγορία.
Το 2015 ήταν χρονιά νέας κυκλοφορίας για τη μπάντα, η οποία, έχοντας καθαρό μυαλό, δεν προσπάθησε να κάνει ένα δεύτερο “Sunbather”. Το συγκρότημα αλλάζοντας εταιρεία, προσχώρησε στην Anti- η οποία ήταν αδελφό παρακλάδι της Epitaph Records. Στις 28 Ιουλίου, η μπάντα ανακοίνωσε τον τίτλο του νέου δίσκου που θα ήταν “New Bermuda” και η ημερομηνία που ορίστηκε για την κυκλοφορία του ήταν στις 2 του Οκτώβρη, με το κοινό να περιμένει ανυπόμονα ύστερα από τον θρίαμβο του “Sunbather”.
Mε τον Clarke να δηλώνει ότι ο τίτλος του δίσκου συμβολίζει «έναν νέο προορισμό στη ζωή, ένα νεφελώδες σημείο άφιξης και ένα άγνωστο μέλλον όπου όλα βυθίζονται και τα τραβάει το σκοτάδι μέσα του», ο δίσκος και πάλι έλαβε αποθεωτικές κριτικές. Ίσως όχι στο ίδιο επίπεδο με τον προκάτοχό του, καθώς τέτοια επιτεύγματα μία φορά πραγματοποιούνται, αλλά το σύνολο του τύπου εξήρε την προσπάθειά τους να μπορέσουν να απλώσουν τον ήχο τους ακόμα περισσότερο, βάζοντας περισσότερα στοιχεία σε σχέση με το παρελθόν. Το single “From The Kettle Onto The Coat” χρησιμοποιήθηκε ως έξτρα κομμάτι στην Ιαπωνική έκδοση. Το “New Bermuda” κατάφερε να αναρριχηθεί σε ακόμα ψηλότερη θέση στο Billboard 200 σε σχέση με το “Sunbather”, καθώς έφτασε στη θέση 63, ασύλληπτα πράγματα για μπάντα στο δικό τους ύφος!
Ακολούθησε και πάλι μεγάλη παγκόσμια περιοδεία όπου η μπάντα αποθεώθηκε από το κοινό και φτάσαμε στο 2018 για να έχουμε νέο δισκογραφικό δείγμα από τους Αμερικάνους. Οι Deafheaven έκαναν διαθέσιμο το single “Honeycomb” στις 17 Απριλίου και ο δίσκος με τίτλο “Ordinary Corrupt Human Love” κυκλοφόρησε στις 13 Ιουλίου μέσα σε πλήρη παραδοχή του ταλέντου τους ακόμα κι από τους τελευταίους δύσπιστους και τους φανατικότερους εχθρούς που δημιούργησαν στο παρελθόν.
Ο δίσκος που στην παραγωγή, εκτός του συνήθη ύποπτου Jack Shirley, είχε το άγγιγμα της Chelsea Wolfe και του Ben Chisholm, θεωρήθηκε ως η πιο πολυδιάστατη δουλειά τους, το σημείο όπου όλο τους το παρελθόν συνοψίζεται ηχητικά και δημιουργεί προσδοκίες για ένα λαμπρό μέλλον.
Η περιοδεία ξεκίνησε και πλέον και η Ελλάδα θα αποτελέσει σταθμό των Deafheaven, σε ένα πολυπληθές κοινό που περιμένει να τους απολαύσει, και με την αναμονή των 6 ετών που έχουν μεσολαβήσει να έχει κρατήσει άσβεστη τη φλόγα των οπαδών για μία από τις πλέον αγαπημένες μπάντες εκεί έξω. Το Gagarin θα βιώσει μεγάλες στιγμές στις 30 Ιουνίου του 2020 και το καλοκαίρι θα αποδειχθεί ακόμα πιο καυτό το βράδυ εκείνο. Οι πιστοί Fuzzsmokers στο άκουσμα της ανακοίνωσης θα γεμίσουν χαρά και είναι πραγματικά μία μοναδική ευκαιρία για όλους να δουν μια μπάντα η οποία είναι επίκαιρη στις μέρες μας, διανύει την πλέον ώριμη περίοδό της και ανυπομονεί και η ίδια να επιστρέψει στη χώρα μας.
Οι Deafheaven υπόσχονται μία βραδιά όπου ο ρομαντισμός με την ακρότητα και η μελωδία με την ένταση θα παντρευτούν ιδανικά και μόνοι δεδομένοι νικητές θα είναι όσοι θα δώσουν το παρών σε μία εμφάνιση που έχει όλα τα φόντα να μείνει αξέχαστη.
http://Deafheaven.com
https://www.instagram.com/deafheavenband/
https://www.facebook.com/pg/deafheaven/
https://deafheavens.bandcamp.com/
http://smokethefuzz.com/
http://smokethefuzz.gr/
https://www.facebook.com/SmokeTheFuzzGigs
https://www.facebook.com/SmokeTheFuzzFestAthens/
Σημεία προπώλησης :
Rhythm Records (θα διανεμηθούν σύντομα)
Εμμανουήλ Μπενάκη 74, Εξάρχεια
τηλ. 210 384 1550
Metal Era (θα διανεμηθούν σύντομα)
Εμμανουήλ Μπενάκη 22, Εξάρχεια
τηλ. 210 330 4133
Sound Effect Records (θα διανεμηθούν σύντομα)
Σπύρου Τρικούπη 50 & Καλλιδρομίου, Εξάρχεια
τηλ. 210 825 9883
και μέσω viva.gr :
– Online στο
http://bit.ly/Deafheaven-Gagarin205
&
http://www.athinorama.gr/
– Τηλεφωνικά στο 11 876
– Σε φυσικά σημεία : καταστήματα Seven Spots, Reload Stores, WIND, Βιβλιοπωλεία Ευριπίδης – Evripidis Bookstores, Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00) και Yoleni’s Hellas
